CELEX: 32021R0170
Language: et
Date: 2021-02-09 00:00:00
Title: Komisjoni rakendusmäärus (EL) 2021/170, 9. veebruar 2021, teatavate kaupade klassifitseerimise kohta kombineeritud nomenklatuuris

15.2.2021   
               
               
                  ET
               
               
                  Euroopa Liidu Teataja
               
               
                  L 50/1
               
            
         KOMISJONI RAKENDUSMÄÄRUS (EL) 2021/170,
         9. veebruar 2021,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. veebruar 2021
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Gerassimos THOMAS
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon (CN-kood)
                     
                     
                        Põhjendused
                     
                  
                        (1)
                     
                     
                        (2)
                     
                     
                        (3)
                     
                  
                        Mehhaaniliselt toodetud klaasist pealuukujuline pudel kõrgusega umbes 9,5 cm ja nimimahuga 180 ml. Pudelil on lühike kael (pikkus umbes 1,5 cm ja suu läbimõõduga 2 cm) ja korgist tehtud mitteõhutihe sulgur, mis pistetakse lahtiselt pudeli suule.
                        (Vt fotot)  (*1)
                        
                     
                     
                        7013 49 99 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 7013 , 7013 49  ja 7013 49 99  sõnastusega.
                        Objektiivsete omaduste põhjal (toote eriline kuju, korgist sulgur pistetakse lahtiselt pudeli suule; mitteõhutihe korgist sulgur) ei ole toode ette nähtud tavapäraseks kasutamiseks rubriiki 7010  kuuluvate kaupade kaubanduslikuks transportimiseks või pakendamiseks. Korgist sulgur ei ole sobiv, et ära hoida pudeli sisu lekkimist või väljavalgumist transportimisel. Pudeli kujunduse ja lõdvalt asetseva korgi tõttu on toode samalaadne kui karahvin või õli- või äädikapudel, mis on laua- või kööginõudena kasutatavad klaasnõud ega kuulu rubriiki 7010  (vt ka HSi selgitavad märkused, rubriik 7010 , esimene lõik ja viienda lõigu erand c, ning HS selgitavad märkused, rubriik 7013 , esimene lõik). Järelikult ei või toodet klassifitseerida rubriiki 7010  kuuluvaks klaaspudeliks, mida kasutatakse kaupade transportimiseks või pakendamiseks.
                        Toode tuleb seega klassifitseerida CN-koodi 7013 49 99  alla kui klaaskaubad, mis on ette nähtud laua katmiseks, köögis kasutamiseks vms otstarbeks (välja arvatud rubriikide 7010  või 7018  tooted).
                     
                  
               
            
               (*1)  Foto on üksnes illustreeriv.